Diari Oficial de la Generalitat Valenciana


Sumari del DOGV 1624, del 18-09-1991 (1991/822606)

DECRET 150/1991, de 29 d'agost, del Consell de la Generalitat Valenciana, pel qual s'accepta la cessió, a títol gratuït, d'un solar de 9.407,81 m2, a Alfafar, partida de l'Orba, per a la construcció d'un centre d'ensenyaments secundaris.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/08/29/150/dof/vci/html**

### Dades del document

Número de DOGV
:   1624

Data del DOGV
:   18-09-1991

Secció del DOGV
:   DISPOSICIONS GENERALS

Número del document
:   1991/822606


Data del document
:   29-08-1991

Organisme emissor
:   Conselleria d'Economia i Hisenda

Tipus de document
:   Decret

Decret 150/1991, de 29 d'agost, del Consell de la Generalitat Valenciana, pel qual s'accepta la cessió, a títol gratuït, d'un solar de 9.407,81 m2, a Alfafar, partida de l'Orba, per a la construcció d'un centre d'ensenyaments secundaris.  
L'Ajuntament d'Alfafar, en sessió plenària del dia 29 de març de 1990, acordà la cessió a la Generalitat Valenciana d'un solar de 9.407,81 m2 a Alfafar, partida de l?Orba, del qual é propietari l'ajuntament.  
La cessió es realitza amb la finalitat determinant de construir-hi un centre d'ensenyaments secundaris.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 29 d'agost de 1991,  
DECRETE:  
Article primer  
Acceptar la cessió, a títol gratuït, realitzada per l'Ajuntament d'Alfafar dels terrenys de 9.407,81 m2 de superfície, situats en la partida de l'Orba, que es descriuen a continuació:  
- Finca de terra d'horta situada en el terme d'Alfafar, partida de l'Orba, de superfície quaranta-sis àrees i quaranta-una centiàrees. Confronta: per migdia i ponent, amb resta de la finca d'on se segrega; pel nord, amb el camí Carrerada d'Orba, reg enmig; i per llevant, amb terres de Francisco Cubells, José Cubells i Matias Masiá.  
Consta inscrita en el Registre de la Propietat de Torrent número dos, tom 200, llibre 18 d'Alfafar, foli 111 girat, finca núm. 2.332.  
- Finca de terra d'horta situada en el terme d'Alfafar, partida de l'Orba, de superfície quaranta-set àrees, seixanta-sis centiàrees i vuitanta-un decímetres quadrats, en la superfície de la qual hi ha una sènia per al reg d'aquest camp i dels altres pertanyents a la mateixa finca d'on pertoca que en tinguen dret. Confronta: pel nord, amb el camí Carrerada d'Orba, reg emnig; pel sud, terres d'Antonio Sales; per llevant, Nicolás Puertes Blanch; i per ponent, resta de la finca d'on procedeix.  
Consta inscrita en el Registre de la Propietat de Torrent número dos, tom 200, llibre 18 d'Alfafar, foli 113 girat, finca núm. 2.333.  
Article segon   
Aquesta cessió gratuïta dels terrenys esmentats comporta el compromís per part de la Generalitat Valenciana de que es construesca un centre d'ensenyaments secundaris.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 29 d'agost de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI